### | | | | --- | --- | | | | | --- | | **Teknik- og Miljøudvalget** 6. september 2018 Sagsnr. 710-2016-43100 Dok.nr. 710-2018-197218 Sagsbehandler DPLVSO | | 68.                 Projektforslag fra [adresse] for forsyning af LP 354 og LP 300 i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Varmeforsyningsloven, Projektbekendtgørelsen |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af et nyt
erhvervsområde i [adresse], der er omfattet af ”Lokalplan nr. 354, Erhvervsområde
i [adresse]” og ”Lokalplan nr. 300, [adresse]”.

For begge lokalplanområder gælder, at der er
tilslutningspligt til kollektiv varmeforsyning for nybyggeri. For bebyggelse,
der opfylder de gældende klassifikationskrav for lavenergihuse, har kommunen
dog pligt til at dispensere fra denne bestemmelse.

Projektområdet, der kan ses på side 6 i projektforslaget,
har indtil nu været ubebygget og der er derfor ikke blevet etableret
naturgasledninger, selvom området i dag er godkendt som HMN [adresse]
forsyningsområde. En godkendelse af det aktuelle projektforslag indebærer
følgende:

· at [adresse] overtager forsyningspligten for området

· at HMN GasNet ikke må tilslutte nye naturgasforbrugere i området

· at antallet af driftstimer (fuldlast) kan øges fra 1.000 til
1.260 på [adresse] eksisterende halmkedel, der benyttes til spids-
og reservelastproduktion.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

I projektet er der regnet med en samlet anlægsinvestering på
1,4 mio. kr. for Hinnerup Fjernvarme. [adresse] beregninger viser, at
projektet vil bidrage med et positivt resultat til varmeværkets øvrige drift,
vedligehold og administration på ca. 430.000 kr. årligt.

Projektforslagets beregninger viser, at der over 20 år er en
samfundsøkonomisk besparelse på 2,8 – 4,4 mio. kr. ved valg af fjernvarme i
forhold til hhv. individuelle varmepumper og naturgasforsyning. Der er i den
forbindelse lavet følsomhedsberegninger, der viser, at projektet er robust over
for både øgede brændselspriser og driftsudgifter.

Brugerøkonomiske beregninger viser, at fjernvarmeforsyning
af nye erhvervsbygninger i området vil være godt 20 % billigere end naturgasforsyning.
De årlige udgifter ved opvarmning med individuelle varmepumper vil være omtrent
de samme som ved fjernvarmeforsyning.

Energi- og miljømæssige beregninger viser, at der ved
gennemførelse af projektet vil være en samlet udledning over 20 år på 295 tons
CO2-ækvivalenter mod 9.353 og 49 tons ved hhv. naturgasforsyning og
individuelle varmepumper.

Projektet indebærer, at der skal etableres godt 1 km ny
hovedledning fra den eksisterende fjernvarmeledning ved [adresse] til
projektområdet. På baggrund af en screening i henhold til miljøvurderingsloven
vurderer Teknik og Kultur, at dette ikke vil medføre væsentlige
miljøpåvirkninger og dermed ikke er omfattet af krav om miljøkonsekvensrapport
(VVM-redegørelse). Meddelelse herom vil blive fremsendt og offentliggjort
særskilt.

**ØKONOMI**

[adresse] forventer at søge Favrskov Kommune om
kommunegaranti for optagelse af lån i Kommunekredit på 1,4 mio. kr., hvoraf der
skal betales løbende årlig provision til Favrskov Kommune på restgælden. Der
vil blive fremsendt særskilt ansøgning om kommunegaranti til behandling i
Byrådet.

**INDDRAGELSE**

Projektforslaget har været sendt i høring ved HMN GasNet,
der i vedlagte høringssvar af 28. juni 2018 har fremsat bemærkninger til Hinnerup
Fjernvarmes ønske om at øge antallet af driftstimer på varmeværkets eksisterende
halmkedel, der benyttes til spids- og reservelastproduktion. Hinnerup
Fjernvarme har i dag tilladelse til at benytte kedlen 1.000 timer årligt.

Som det fremgår af vedlagte korrespondance, har Hinnerup
Fjernvarme efterfølgende redegjort for det øgede behov og på baggrund heraf
finder Teknik og Kultur det rimeligt, at antallet af årlige driftstimer
(fuldlast) øges til 1.260 som ansøgt. Teknik og Kultur vurderer også, at denne
udvidelse kan indeholdes i [adresse] gældende miljøgodkendelse.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At [adresse]
”Projektforslag for fjernvarmeforsyning af nyt erhvervsområde i [adresse] 353
og LP 300” godkendes.

**BESLUTNING**

**Bilag**

|  |  |
| --- | --- |
| Projektforslag for fjernvarmeforsyning af nyt erhvervsområde i [adresse] og LP300 | 710-2018-197537 |
| Bilag 5 til projektforslaget med rettelser vedr. emissioner | 710-2018-197534 |
| Høringssvar fra HMN GasNet | 710-2018-197530 |
| Korrespondance vedr. driftstimer | 710-2018-197563 |